**Budapest Főváros II. Kerületi Önkormányzat**

**Polgármester\_\_\_\_\_\_\_\_\_\_\_\_\_\_\_\_\_\_\_\_\_\_\_**

**A polgármesternek -**

**a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. (4) bekezdése, valamint Budapest Főváros II. Kerületi Önkormányzat Polgármesterének**

**1/2021.(II.8.) normatív utasítása alapján -**

**a Budapest Főváros II. Kerületi Önkormányzat Gazdasági és Tulajdonosi Bizottságának**

**feladat- és hatáskörében eljárva,**

**2021. június 10. napján meghozott döntései**

**1. pont:**

Budapest, II. kerület külterület 059174/16 hrsz-ú ingatlan vásárlásáról döntés

Előterjesztő: Annus Béláné gazdasági igazgató

**Budapest Főváros II. Ker. Önkormányzat**

**Gazdasági és Tulajdonosi Bizottságának 118/2021.(VI.10.) határozata,**

A Polgármester – a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján gyakorolt hatáskörben eljárva – úgy dönt, hogy a Budapest, II. kerület külterület 059174/16 hrsz-ú, kivett kavicsbánya megnevezésű 7745 m2 térmértékű ingatlanra a Magyar Bírósági Végrehajtói Kar által működtetett <https://arveres.mbvk.hu> internetcímen elérhető Elektronikus Árverési Rendszerben vételi ajánlatot tesz.

**Felelős:** Polgármester

**Határidő:** 2021. július 21.

**Budapest Főváros II. Ker. Önkormányzat**

**Gazdasági és Tulajdonosi Bizottságának 119/2021.(VI.10.) határozata,**

A Polgármester – a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján gyakorolt hatáskörben eljárva – úgy dönt, hogy a Budapest, II. kerület külterület 059174/16 hrsz-ú, kivett kavicsbánya megnevezésű 7745 m2 térmértékű ingatlanra a Magyar Bírósági Végrehajtói Kar által működtetett <https://arveres.mbvk.hu> internetcímen elérhető Elektronikus Árverési Rendszerben az Önkormányzat által adandó vételi ajánlat legalacsonyabb összege 20.277.000,- Ft, a legfelső összege nem haladhatja meg a nettó 50.000.000,- Ft-ot.

**Felelős:** Polgármester

**Határidő:** 2021. július 21.

Budapest, 2021. június 10.

**Őrsi Gergely**

**polgármester**